Erik Lamela jrid jirritorna fl-Italja Erik Lamela huwa ħerqan li jitlaq lil Tottenham Hotspur fi tmiem l-istaġun sabiex jirritorna fl-Italja. L-internazzjonali tal-Arġentina qatta' żewġ staġuni fis-Serie A ma' Roma qabel ma ngħaqad ma' Spurs għal somma ta' £26 miljun f'Awwissu 2013. Jidher li l-club ta' Napoli qed jitqies bħala dak li jista' jkun id-destinazzjoni favorita li jmiss għall-player ta' 29 sena, li se jkun fadallu sena biss fil-kuntratt tiegħu fis-sajf. Madankollu, il-Partenopei possibbilment ikollhom iċedu lil wieħed minn bejn Matteo Politano jew Hirving Lozano biex jagħmlu spazju għal Lamela.